CELEX: 32018D0637
Language: lv
Date: 2018-04-20 00:00:00
Title: Komisijas Īstenošanas lēmums (ES) 2018/637 (2018. gada 20. aprīlis), ar ko Lēmumu 2009/766/EK par 900 MHz un 1800 MHz frekvenču joslu harmonizāciju tādu sauszemes sistēmu vajadzībām, kas Kopienā spēj nodrošināt Eiropas mēroga elektronisko sakaru pakalpojumus, groza saistībā ar attiecīgiem tehniskajiem nosacījumiem lietu internetam (izziņots ar dokumenta numuru C(2018) 2261) (Dokuments attiecas uz EEZ. )

25.4.2018   
            
            
               LV
            
            
               Eiropas Savienības Oficiālais Vēstnesis
            
            
               L 105/27
            
         KOMISIJAS ĪSTENOŠANAS LĒMUMS (ES) 2018/637
   (2018. gada 20. aprīlis),
   ar ko Lēmumu 2009/766/EK par 900 MHz un 1 800 MHz frekvenču joslu harmonizāciju tādu sauszemes sistēmu vajadzībām, kas Kopienā spēj nodrošināt Eiropas mēroga elektronisko sakaru pakalpojumus, groza saistībā ar attiecīgiem tehniskajiem nosacījumiem lietu internetam
   
      
         (izziņots ar dokumenta numuru C(2018) 2261)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 7. marta Lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (Radiofrekvenču spektra lēmums) (1) un jo īpaši tā 4. panta 3. punktu,
   tā kā:
   
               (1)
            
            
               Dalībvalstis ir pārskatījušas 900 MHz un 1 800 MHz joslu efektīvu izmantošanu ar mērķi aptvert papildu tehnoloģijas un vienlaikus nodrošināt tehnisko savietojamību ar GSM sistēmu un citām bezvadu platjoslas sistēmām, izmantojot piemērotus līdzekļus saskaņā ar Padomes Direktīvu 87/372/EEK (2).
            
         
               (2)
            
            
               Termins “lietu internets” (IoT) parasti attiecas uz savienojumu, kas starp ikdienas priekšmetos esošām ierīcēm izveidots ar interneta starpniecību un ar kura palīdzību minētie priekšmeti var apmainīties ar datiem. Bezvadu IoT var izveidot ar elektronisko sakaru pakalpojumiem, kuru pamatā ir šūnu tehnoloģijas, kurās parasti tiek izmantots licencēts spektrs. Bezvadu IoT tiek lietots daudzās rūpniecības nozarēs, piemēram, enerģētikā un autobūvē, un tās ir atkarīgas no spektra pieejamības.
            
         
               (3)
            
            
               Lietu interneta spektra ceļvedī (3) Radiofrekvenču spektra politikas grupa (RSPG), kas izveidota ar Komisijas Lēmumu 2002/622/EK (4), uzskata, ka frekvenču joslas, kas paredzētas elektronisko sakaru pakalpojumiem (mobilo sakaru tīkliem), var izmantot jauniem IoT lietojumiem un pakalpojumiem. Tādējādi Savienības līmenī harmonizētās frekvenču joslas, ko mobilo sakaru tīkli izmanto zemes bezvadu platjoslas elektronisko sakaru pakalpojumu sniegšanai, var būt svarīgs resurss bezvadu IoT. RSPG secināja, ka saskaņā ar tehnoloģijas neitralitātes principu šo joslu izmantošanai noteiktajos harmonizētajos tehniskajos nosacījumos būtu jāņem vērā bezvadu IoT prasības.
            
         
               (4)
            
            
               Komisija 2017. gada 14. jūlijā saskaņā ar Radiofrekvenču spektra lēmuma 4. panta 2. punktu piešķīra Eiropas Pasta un telesakaru administrāciju konferencei (CEPT) pilnvaras pārskatīt harmonizētos tehniskos nosacījumus, kas noteikti 900 MHz un 1 800 MHz joslu izmantošanai zemes bezvadu platjoslas elektronisko sakaru pakalpojumu sniegšanā, lai atļautu šo joslu izmantošanu lietu interneta vajadzībām. Piešķirot pilnvaras tika īpaši norādīts, ka saskaņā ar CEPT Elektronisko sakaru komitejas Ziņojumu Nr. 266, lai atļautu IoT izmantošanu, nevienā citā Savienības līmenī harmonizētājā frekvences joslā nav jāmaina tehniskie nosacījumi, kas balstās uz pamatojoties uz frekvenčdales dupleksa režīmu un vismazāk ierobežojošiem tehniskajiem nosacījumiem (bloka malas maskas).
            
         
               (5)
            
            
               Balstoties uz šīm pilnvarām, CEPT2018. gada 13. martā iesniedza Komisijai Ziņojumu Nr. 66 (“CEPT ziņojums”), kurā saistībā ar mobilo platjoslas (t. i., šūnu) sakaru sistēmām bija uzskaitītas turpmāk minētās bezvadu IoT tehnoloģijas, kuras nesen apkopoja Eiropas Telesakaru standartu institūts (ETSI) (5): paplašināta pārklājuma GSM IoT (EC-GSM-IoT), LTE mašīnu tipa sakari (LTE-MTC), LTE attīstīto mašīnu tipa sakari (LTE-eMTC) un šaurjoslas IoT (NB-IoT). CEPT ziņojumā nav norādītas attiecīgās bezvadu IoT tehnoloģijas, kas saistītas ar UMTS sistēmām.
            
         
               (6)
            
            
               Iepriekš minētās šūnu IoT tehnoloģijas var darbināt trīs režīmos: a) neatkarīgi no bezvadu platjoslas elektronisko sakaru pakalpojumu sniegšanas (“savrupā” režīmā), b) atbrīvojot daļu no resursiem frekvences blokā, ko izmanto bezvadu platjoslas elektronisko sakaru pakalpojumu sniegšanai (“iekšjoslas” režīmā) vai c) tāda frekvenču bloka malā, ko izmanto bezvadu platjoslas elektronisko sakaru pakalpojumu sniegšanai (“aizsargjoslas” režīmā).
            
         
               (7)
            
            
               Atbilstoši CEPT ziņojumam EC-GSM-IoT ir integrēta GSM sistēmas daļa saskaņā ar Direktīvu 87/372/EEK. Tai pēc savas būtības piemīt GSM sistēmas īpašības un to var darbināt vai nu iekšjoslas, vai savrupā režīmā. Tāpēc EC-GSM-IoT atbilst tehniskajiem nosacījumiem, kas piemērojami GSM sistēmai, un šajā saistībā minēto nosacījumu grozījumi nav vajadzīgi.
            
         
               (8)
            
            
               Attiecībā uz LTE-MTC un LTE-eMTC CEPT ziņojumā uzsvērts, ka šīs divas tehnoloģijas izmanto tikai iekšjoslas darbības režīmu, un tāpēc raidītāja prasības ir tādas pašas kā LTE sistēmai vai stingrākas par tām. Tāpēc gan LTE-MTC, gan LTE-eMTC atbilst tehniskajiem nosacījumiem, kas piemērojami LTE sistēmai, un šajā saistībā minēto nosacījumu grozījumi nav vajadzīgi.
            
         
               (9)
            
            
               Attiecībā uz NB-IoT CEPT ziņojumā secināts, ka ir iespējama izmantošana visos trīs, proti, iekšjoslas, savrupā un aizsargjoslas, darbības režīmos. Tā ieteica grozīt tehniskos nosacījumus 900 MHz un 1 800 MHz joslās saistībā ar savrupo un aizsargjoslas darbības režīmu.
            
         
               (10)
            
            
               ETSI ir pieņēmis harmonizētos standartus, lai piešķirtu pieņēmumu par atbilstību Eiropas Parlamenta un Padomes Direktīvas 2014/53/ES (6) (“Direktīva par radioiekārtām”) 3. panta 2. punktam, lai IoT tehnoloģijas iekļautu minētajos trīs darbības režīmos.
            
         
               (11)
            
            
               
                  CEPT ziņojumā nav norādītas nepārvaramas pārrobežu sadarbības problēmas starp dalībvalstīm, kas varētu rasties pēc iepriekš minēto bezvadu IoT tehnoloģiju ieviešanas 900 MHz un 1 800 MHz frekvenču joslās.
            
         
               (12)
            
            
               Ņemot vērā pieaugošo tirgus pieprasījumu pēc bezvadu IoT lietojumiem, tā darba rezultāts, kas veikts saskaņā ar CEPT piešķirtajām pilnvarām, cik drīz vien iespējams būtu jāiekļauj Savienības tiesībās, ja vien šūnu IoT izmantošana 900 MHz un 1 800 MHz frekvenču joslās sniedz piemērotu aizsardzību blakus joslās esošajām sistēmām.
            
         
               (13)
            
            
               Tāpēc būtu attiecīgi jāgroza Komisijas Lēmums 2009/766/EK (7), kurā ir minēti zemes sistēmu veidi, kuras drīkst izmantot 900 MHz un 1 800 MHz frekvenču joslas.
            
         
               (14)
            
            
               Šajā lēmumā noteiktie pasākumi ir saskaņā ar Radiofrekvenču spektra komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2009/766/EK groza šādi:
   
               1)
            
            
               lēmuma 2. panta a) punktu aizstāj ar šādu:
               
                           “a)
                        
                        
                           ‘GSM sistēma’ ir elektronisko sakaru tīkls, kā noteikts ETSI standartos, jo īpaši EN 301 502, EN 301 511 un EN 301 908-18, tostarp paplašināta pārklājuma GSM IoT (EC-GSM-IoT);”;
                        
                     
         
               2)
            
            
               lēmuma 4. panta 1. punktu aizstāj ar šādu:
               “1.   1 800 MHz joslu paredz un dara pieejamu:
               
                           a)
                        
                        
                           
                              GSM sistēmām, izņemot EC-GSM-IoT, līdz 2009. gada 9. novembrim;
                        
                     
                           b)
                        
                        
                           
                              EC-GSM-IoT līdz 2018. gada 30. septembrim.”;
                        
                     
         
               3)
            
            
               iekļauj šādu 4.a pantu:
               “4.a pants
               900 MHz joslu paredz un dara pieejamu EC-GSM-IoT līdz 2018. gada 30. septembrim.”;
            
         
               4)
            
            
               Lēmuma 2009/766/EK pielikumu aizstāj ar šā lēmuma pielikuma tekstu.
            
         2. pants
   Šis lēmums ir adresēts dalībvalstīm.
   
      Briselē, 2018. gada 20. aprīlī
      
         
            Komisijas vārdā –
         
         
            Komisijas locekle
         
         Mariya GABRIEL
      
   
   
      (1)  OV L 108, 24.4.2002., 1. lpp.
   
   
      (2)  Padomes 1987. gada 25. jūnija Direktīva 87/372/EEK par frekvenču joslām, kas rezervējamas publisku Viseiropas sauszemes šūnu mobilo ciparsignālu sakaru saskaņotai ieviešanai Kopienā (OV L 196, 17.7.1987., 85. lpp.).
   
      (3)  Dokuments RSPG17-006 final, 2016. gada 9. novembris.
   
      (4)  Komisijas 2002. gada 26. jūlija Lēmums 2002/622/EK, ar ko izveido radiofrekvenču spektra politikas grupu (OV L 198, 27.7.2002., 49. lpp.).
   
      (5)  Sistēmas, kas atbilst visiem standartiem līdz 3GPP 13. izlaidei (ieskaitot).
   
      (6)  Eiropas Parlamenta un Padomes 2014. gada 16. aprīļa Direktīva 2014/53/ES par dalībvalstu tiesību aktu saskaņošanu attiecībā uz radioiekārtu pieejamību tirgū un ar ko atceļ Direktīvu 1999/5/EK (OV L 153, 22.5.2014., 62. lpp.).
   
      (7)  Komisijas 2009. gada 16. oktobra Lēmums 2009/766/EK par 900 MHz un 1 800 MHz frekvenču joslu harmonizāciju tādu sauszemes sistēmu vajadzībām, kas Kopienā spēj nodrošināt Eiropas mēroga elektronisko sakaru pakalpojumus (OV L 274, 20.10.2009., 32. lpp.)>
   
      PIELIKUMS
      “
            PIELIKUMS
            
               ZEMES SISTĒMAS, KAS MINĒTAS 3. PANTĀ UN 4. PANTA 2. PUNKTĀ
            
            Ja starp blakus strādājošiem tīkliem nav noslēgtas ne divpusējas, ne daudzpusējas vienošanās, tad tabulā norādītos tehniskos parametrus piemēro kā blakus strādājošu tīklu līdzāspastāvēšanas būtisku nosacījumu; taču tas neizslēdz, ka šādu tīklu operatori var noslēgt vienošanos par mazāk ierobežojošiem tehniskajiem parametriem.
            
                        Sistēmas
                     
                     
                        Tehniskie parametri
                     
                     
                        Īstenošanas termiņš
                     
                  
                        UMTS, kā definēta ETSI standartos, jo īpaši EN 301 908-1, EN 301 908-2, EN 301 908-3 un EN 301 908-11
                     
                     
                        
                                    1.
                                 
                                 
                                    Starp blakus strādājošiem UMTS tīkliem ir jānodrošina nesēju atdalījums 5 MHz vai vairāk.
                                 
                              
                                    2.
                                 
                                 
                                    Starp blakus strādājošiem UMTS un GSM tīkliem ir jānodrošina nesēju atdalījums 2,8 MHz vai vairāk.
                                 
                              
                     
                        2010. gada 9. maijs
                     
                  
                        LTE (1), kā definēta ETSI standartos, jo īpaši EN 301 908-1, EN 301 908-13, EN 301 908-14, EN 301 908-15 un EN 301 908-18
                     
                     
                        
                                    1.
                                 
                                 
                                    Starp blakus strādājošiem LTE un GSM tīkliem ir jānodrošina frekvenču atdalījums 200 kHz vai vairāk starp LTE kanāla malu un GSM nesēja kanāla malu.
                                 
                              
                                    2.
                                 
                                 
                                    Starp blakus strādājošiem LTE un UMTS tīkliem frekvenču atdalījums starp LTE kanāla malu un UMTS nesēja kanāla malu nav vajadzīgs.
                                 
                              
                                    3.
                                 
                                 
                                    Starp blakus strādājošiem LTE tīkliem frekvenču atdalījums starp LTE kanālu malām nav vajadzīgs.
                                 
                              
                     
                        2011. gada 31. decembris, bet attiecībā uz LTE-MTC un LTE-eMTC – 2018. gada 30. septembris
                     
                  
                        
                           WiMAX, kā definēta ETSI standartos, jo īpaši EN 301 908-1, EN 301 908-21 un EN 301 908-22
                     
                     
                        
                                    1.
                                 
                                 
                                    Starp blakus strādājošiem WiMAX un GSM tīkliem ir jānodrošina frekvenču atdalījums 200 kHz vai vairāk starp WiMAX kanāla malu un GSM nesēja kanāla malu.
                                 
                              
                                    2.
                                 
                                 
                                    Starp blakus strādājošiem WiMAX un UMTS tīkliem frekvenču atdalījums starp WiMAX kanāla malu un UMTS nesēja kanāla malu nav vajadzīgs.
                                 
                              
                                    3.
                                 
                                 
                                    Starp blakus strādājošiem WiMAX tīkliem frekvenču atdalījums starp WiMAX kanālu malām nav vajadzīgs.
                                 
                              
                     
                        2011. gada 31. decembris
                     
                  
                        Šaurjoslas IoT (NB-IoT), kā definēts ETSI standartos, jo īpaši EN 301 908-1, EN 301 908-13, EN 301 908-14, EN 301 908-15 un EN 301 908-18
                     
                     
                        
                                    1.
                                 
                                 
                                    Savrupā režīmā:
                                    
                                                —
                                             
                                             
                                                starp tīkla savrupa NB-IoT kanāla malu un blakus strādājoša tīkla UMTS/LTE kanāla malu ir jānodrošina frekvenču atdalījums 200 kHz vai vairāk,
                                             
                                          
                                                —
                                             
                                             
                                                starp tīkla savrupa NB-IoT kanāla malu un blakus strādājoša tīkla GSM kanāla malu ir jānodrošina frekvenču atdalījums 200 kHz vai vairāk.
                                             
                                          
                              
                                    2.
                                 
                                 
                                    Iekšjoslas režīmā: tādi paši parametri kā LTE.
                                 
                              
                                    3.
                                 
                                 
                                    Aizsargjoslas režīmā: starp NB-IoT kanāla malu un operatora bloka malu ir jānodrošina frekvenču atdalījums 200 kHz vai vairāk, ņemot vērā esošās aizsargjoslas starp operatoru bloku malām vai darbības joslas malu (blakus citiem pakalpojumiem).
                                 
                              
                     
                        2018. gada 30. septembris
                     
                  ”
      
         (1)  Tostarp LTE mašīnu tipa sakari (LTE-MTC) un LTE attīstīto mašīnu tipa sakari (LTE-eMTC), kas darbojas tādos pašos tehniskajos nosacījumos kā LTE.